[image: image1.png]


ŠAKIŲ RAJONO SAVIVALDYBĖS  TARYBA

Sprendimas

Dėl Kukarskės globos namų nuostatų tvirtinimo
                                                       2009m. lapkričio 26 d. Nr.T -381
          
Rajono savivaldybės taryba, vadovaudamasi Lietuvos Respublikos Biudžetinių įstaigų įstatymo (1995, Nr. 104-2322) 5 str., nusprendžia:

                    
1.  Patvirtinti  Kukarskės globos namų  nuostatus (pridedama).



2. Įgalioti Kukarskės globos namų direktorių pasirašyti šio sprendimo 1 punktu patvirtintus globos namų  nuostatus ir juos įregistruoti juridinių asmenų registre.



3. Pripažinti netekusiu galios rajono savivaldybės valdybos 1997 m.  gruodžio 23 d. sprendimą Nr. 158 „Dėl Kukarskės globos namų  nuostatų patvirtinimo“.

Meras 





Juozas Bertašius




Patvirtinta 





Šakių rajono savivaldybės tarybos





2009 m. lapkričio 26 d. sprendimu Nr.T-381
RAJONO  SAVIVALDYBĖS  KUKARSKĖS  GLOBOS  NAMŲ

 NUOSTATAI

I .BENDROJI DALIS

 
1.  Kukarskės globos namai (toliau vadinami „globos namai“) yra socialinės globos  įstaiga, skirta gyventi pensinio amžiaus su didelių ir vidutiniu specialiųjų poreikių lygiu, suaugusiems darbingo amžiaus asmenims su  fizine negalia, kuriems nustatytas 50 proc. ir mažiau  darbingumo lygis.      


2.  Globos namuose negali būti apgyvendinami psichikos ligoniai.


3. Globos namai yra sudėtinė vietinės bendruomenės socialinių paslaugų sistemos dalis siekianti  tenkinti bendruomenės narių poreikius.


4.  Globos namai išlaikomi iš valstybės ir rajono savivaldybės biudžetų lėšų,  globotinių 80% visų rūšių pajamų lėšų. Lėšos taip pat gali būti gautos labdaros bei kitų įnašų būdu.


5.  Globos namai savo veikloje vadovaujasi Lietuvos Respublikos Konstitucija, Lietuvos Respublikos biudžetinių įstaigų įstatymu, poįstatyminiais aktais, Lietuvos Respublikos Vyriausybės nutarimais, steigėjo sprendimais, šiais nuostatais bei kitais teisės aktais.


6.  Globos namai yra juridinis asmuo, turintis ūkinį, finansinį, organizacinį ir teisinį savarankiškumą, antspaudą ir atsiskaitomąsias sąskaitas banke.


7.  Globos namų steigėjas –  Šakių rajono savivaldybės taryba.

 
Adresas – Kukarskės km., Kidulių sen., Šakių raj., įstaigos kodas – 190808573.

II. VEIKLOS RŪŠYS


8. Socialinė globa IEVRK 87.30. 

III.  GLOBOS  NAMŲ  VEIKLOS TIKSLAS IR  UŽDAVINIAI

9.  Globos namų veiklos tikslas – tenkinti asmens gyvybinius poreikius, sudaryti žmogaus orumą nežeminančias gyvenimo sąlygas, kai žmogus pats nepajėgia tai padaryti, saugoti ir ginti jų teises bei interesus, skatinti sugebėjimą pasirūpinti savimi bei, pagal galimybes padėti integruotis į visuomenę. 


Įgyvendindama globos namų veiklas, tikslas vykdyti šiuos reikalavimus: 


10.  Apgyvendinti globos namų kambariuose, atsižvelgiant į jų amžių, sveikatos būklę, interesus.


11.  Teikti pirminius gyvybinius žmogaus poreikius užtikrinančias bazines paslaugas  ir kitas gyvybiškai būtinas paslaugas tose srityse, kuriose asmuo pats negali apsitarnauti.


12.  Tenkinti psichologines, kultūrines, socialines ir dvasines kiekvieno gyventojo reikmes, užtikrinant gyventojams pasirinkimo teise, realizuojant asmeninius poreikius ir sudarant galimybę globos namų gyventojo ryšiams su bendruomene.


13.  Sudaryti sąlygas, kad gyventojas galėtų realizuoti save, savo teises, dalyvautų saviraiškos, savęs aktyvinimo ir globos namų vidaus gyvenime bei bendruomenės veikloje, globos namų savivaldos  struktūroje, sudaryti sąlygas veikti gyventojų tarybai.


14.  Globoti globos namų gyventojus, rūpintis jų racionaliu, o prireikus ir specialiu maitinimu, atsižvelgiant į gyventojų sveikatos būklę ir medikų rekomendacijas.


15.  Pagal galimybes pritaikyti gyventojams aplinką, atsižvelgiant į jų poreikius bei nustatyta tvarka aprūpinti techninės pagalbos priemonėmis.


16.  Kartu su gydymo ir profilaktikos įstaigomis teikti būtinąją medicininę pagalbą globos namų gyventojams, prireikus  talpinti stacionariose gydymo įstaigose.

III. GLOBOS  NAMŲ  TEISĖS,  FUNKCIJOS   IR  PAREIGOS


17. Vykdydami nuostatuose numatytą veiklą, globos namai turi šias teises:


17.1. užsiimti nuostatuose numatyta veikla Lietuvos Respublikoje;


17.2. naudoti, valdyti perduotą pasitikėjimo teise turtą bei disponuoti juo įstatymų, poįstatyminių teisės aktų bei šių nuostatų nustatyta tvarka;


17.3. pasitelkti savo darbui reikalingus specialistus pagal sutartis;


18. Globos namų pagrindinės funkcijos:


18.1. suteikti gyvenamą plotą pagal nustatytas socialinės globos normas, aprūpinti reikalingu minkštuoju ir kietuoju inventoriumi;


18.2. teikti globos namų gyventojams socialinės globos paslaugas atitinkančias kiekvieno asmens savarankiškumo lygį, pagal sudarytus individualius socialinės globos planus;


18.3. atstovauti globos namų gyventojų interesus valstybės valdžios ir valdymo institucijose bei visuomeninėse organizacijose;


18.4. tarpininkauti, kad gyventojai atliktų pilietines pareigas teisės aktų nustatyta tvarka;


18.5. pagal  nustatytas normas organizuoti racionalią specialią dietinę mitybą, atsižvelgiant į gyventojų amžių, sveikatos būklę;


18.6. organizuoti tinkamas sveikatos priežiūros paslaugas;


18.7. tvarkyti globos namų gyventojų apskaitą, asmens bylas, asmens sveikatos bylas;


19. Globos namų pareigos:


19.1. užtikrinti globos namų gyventojams socialinės globos kokybę ir socialinės globos normų laikymąsi;


19.2. vykdyti organizacinę, ūkinę ir finansinę globos namų veiklą.
V.  GYVENIMO  GLOBOS  NAMUOSE  TVARKA  IR   SĄLYGOS


20.  Asmenys priimami į globos namus ilgalaikei ir trumpalaikei socialinei globai, vadovaujantis savivaldybės institucijos nustatyta tvarka priimtu sprendimus dėl socialinės globos asmeniui skyrimo.


21.  Į globos namus priimami asmenys ilgalaikei ir trumpalaikei socialinei globai, turintys steigėjo siuntimą ir kitus apgyvendinimui socialinės globos įstaigoje reikalingus dokumentus.


22.  Apgyvendinant globotinį su kiekvienu iš jų sudaroma trišalė sutartis (tarp Šakių rajono savivaldybės administracijos direktoriaus, globotinio ir Kukarskės globos namų direktoriaus).


23. Mokėjimo už socialinę globą dydis globos namų gyventojams nustatomas vadovaujantis Lietuvos Respublikos teisės aktų nustatyta tvarka.


24.  Globos namų gyventojams pensijos mokamos vadovaujantis Lietuvos Respublikos teisės aktų nustatyta tvarka.


25.  Globos namų gyventojas gali laikinai išvykti iš globos namų savo noru iki 90 kalendorinių dienų per metus pas globėją, rūpintoją, šeimos narius, artimuosius, giminaičius ir pažįstamus, išlaikant jam galimybę grįžti į globos namus tomis pačiomis sąlygomis kaip ir buvo apgyvendintas, vadovaujantis globos namų veiklą reglamentuojančiuose dokumentuose nustatyta tvarka.


26. Asmenys, laikinai teisės aktų nustatyta tvarka išvykę iš globos namų už globos vietos saugojimą moka 30 procentų jiems nustatyto mokėjimo už ilgalaikę socialinę globą dydžio.


27.  Globos namų gyventojų arba jų giminių prašymai perkelti į kitus globos namus 

reglamentuojami teisės aktų nustatyta tvarka.


28.  Globos namų gyventojui, išvykstant iš globos namų, nuolat gyventi savarankiškai arba pas artimuosius, išduodami dokumentai, sezonui pritaikyti drabužiai, avalynė,  asmeniniai daiktai ir vertybės, saugotos globos namuose.


29.  Gyventojas nuolat nesilaikantis vidaus tvarkos taisyklių, gali būti pašalinamas iš globos namų:


29.1.   šiai procedūrai atlikti turi būti sudaryta komisija;


29.2.   pagrindas inicijuoti pašalinimą iš globos namų turi būti trys raštiškai įforminti ir globos namuose užregistruoti grubūs vidaus tvarkos taisyklių pažeidimai.


30.  Jei globos namų gyventojas būdamas veiksnus, padaro materialinę žalą fiziniam ar juridiniam asmeniui turi ją atlyginti Lietuvos Respublikos įstatymų numatyta tvarka.


31. Savavališkai pasišalinus gyventojui iš globos namų (arba įvykus nelaimingam atsitikimui) administracija nedelsdama praneša policijos komisariatui, artimiesiems bei steigėjui.


32. Asmens išvykimo gydytis į sveikatos priežiūros įstaigą trukmė neribojama.


33. Gyventojas, kuris yra veiksnus, savo noru iš globos namų gali išvykti visam laikui.

VI. VADOVAVIMAS  GLOBOS  NAMAMS


34.  Globos namams vadovauja direktorius, kuris organizuoja globos namų darbą ir yra 

atsakingas už jų veiklą.


35.  Direktorių skiria pareigoms ir atleidžia iš jų steigėjas.


36.  Globos namų etatų sąrašą tvirtina globos namų direktorius.


37.  Globos namų direktorius rūpinasi, kad:


37.1   racionaliai ir taupiai būtų naudojamos globos namams išlaikyti skirtos savivaldybės ir kitos lėšos, tinkamai saugomos materialinės vertybės;


37.2   globos namai būtų aprūpinti medžiagomis, inventoriumi, maisto produktais, drabužiais, avalyne, asmens higienos ir buitinėmis priemonėmis, ir visa tai būtų racionaliai naudojama;


37.3   būtų rekonstruojami, remontuojami pastatai, įrenginiai ir komunikacijos, prižiūrima teritorija;


37.4   užtikrina darbuotojų saugą ir sveikatą Lietuvos Respublikos darbo kodekso Darbuotojų saugos ir sveikatos įstatymo bei kitų teisės aktų nustatyta tvarka, būtų laikomasi priešgaisrinės apsaugos taisyklių;


37.5   būtų tvarkoma globos namų gyventojų apskaita ir medicininė dokumentacija.


38.  Globos namų direktoriaus teisės ir pareigos:


38.1   priima į darbą ir atleidžia iš darbo darbuotojus;


38.2   rūpinasi darbuotojų kvalifikacija ir profesionalumu;


38.3   tobulina globos namų darbo metodiką;


38.4   saugo ir gina globos namų gyventojų teises ir interesus;


38.5   vadovauja globos namų ūkinei-finansinei veiklai.


38.6  teikia informaciją visuomenei apie globos namų veiklą ir teikiamas paslaugas;


38.7 rūpinasi globos namų tarptautiniais ryšiais;


38.8 vykdo kitas įstatymo ir teisės aktų jam pavestas funkcijas.


39.  Globos namuose gali būti išrinkta globos namų gyventojų taryba, kuri yra patariamasis globos namų administracijos organas. Ji renkama iš penkių narių vieneriems metams. Gyventojų taryba savo veikloje vadovaujasi tarybos veiklos nuostatais. Tarybos veiklos nuostatus tvirtina globos namų direktorius.

VII. DARBO  SANTYKIAI  IR  APMOKĖJIMAS


40. Globos namų darbuotojų darbo santykius reglamentuoja Lietuvos Respublikos Darbo kodeksas ir riti teisės aktai.


41. Globos namų darbuotojų darbo užmokestis nustatomas Lietuvos Respublikos įstatymų ir kitų teisės aktų nustatyta tvarka.


42. Globos namų direktoriaus tarnybinį atlyginimą bei kitas darbo apmokėjimo sąlygas nustato steigėjas.

VIII. GLOBOS  NAMŲ  LĖŠŲ  ŠALTINIAI  IR LĖŠŲ  NAUDOJIMO  TVARKA


43.   Globos namų buhalterinę apskaitą vykdo buhalteris Lietuvos Respublikos įstatymų ir kitų teisės aktų, reglamentuojančių biudžetinių įstaigų buhalterinę veiklą, nustatyta tvarka.


44. Globos namų lėšų šaltiniai;


44.1. Lietuvos Respublikos valstybės biudžeto lėšos;


44.2. savivaldybės biudžeto lėšos;


44.3. paslaugų gavėjo mokėjimai;


44.4. kitos teisėtai įgytos lėšos.


45. Globos namai, gerindami globos namų gyventojų buitines ir materialines gyvenimo sąlygas, gali dalyvauti programose ir teikti projektus tikslinei paramai gauti jiems įgyvendinti.


46. Lėšų naudojimo tvarka:


46.1. globos namai naudoja valstybės biudžeto lėšas  pagal steigėjo patvirtintas programų sąmatas, nebiudžetines lėšas – pagal globos namų direktoriaus patvirtintas sąmatas pavedimų lėšas tam tikriems pavedimams vykdyti – pagal pavedimo davėjo patvirtintas sąmata


46.2. globos namų direktorius, suderinęs su steigėju, turi teisę keisti Valstybės biudžeto programose numatytas lėšas pagal straipsnius;


46.3. globos namai norėdami padaryti pakeitimus Valstybės biudžeto programų sąmatų straipsniuose, turi pateikti motyvuotą prašymą steigėjui.


47. Globos namų direktorius Lietuvos Respublikos įstatymų nustatyta tvarka atsako už:


47.1. programų vykdymą, programų sąmatų sudarymą ir vykdymą neviršijant patvirtintų asignavimo sumų;


47.2. atsiskaitymus su darbuotojais, mokesčių administravimo įstaigomis, visų rūšių energijos ir kitų darbų, paslaugų bei prekių tiekėjais;


47.3. buhalterinės apskaitos organizavimą ir finansinės atskaitomybės rengimą bei pateikimą pagal įstatymų ir kitų teisės aktų reikalavimus;

 
47.4. vidaus kontrolės sistemos sukūrimą ir jos funkcionavimo užtikrinimą.

IX. GLOBOS  NAMŲ  VEIKLOS  KONTROLĖ


48. Globos namų finansinės-ūkinės veiklos kontrolę vykdo steigėjas, Lietuvos Respublikos Valstybės kontrolė, finansų ministerija, Valstybinė socialinio draudimo fondo valdyba ir kitos institucijos Lietuvos Respublikos įstatymų nustatyta tvarka atliekančios kontrolę.


49. Globos namų administracija privalo pateikti steigėjui, Valstybės kontrolės institucijoms jų reikalaujamus, su globos namų veikla susijusius dokumentus.

IX. GLOBOS  NAMŲ  REORGANIZAVIMAS  IR  LIKVIDAVIMAS


50.   Globos namai reorganizuojami ir likviduojami Šakių rajono savivaldybės tarybos sprendimu, įstatymų nustatyta tvarka. 

